 Ugu horrayn madaxweynaha Jamhuuriyadda Somaliland, Mudane Muuse Biixi Cabdi, waxa uu sharraxay sida ay haweenku u hoggaamiyaan guul kasta oo uu gaadho Baniaadam ku nool dunida guudkeedu iyo sida aan marnaba looga saari Karin haweenka horumar kasta oo lagaadho, waxaana uu yidhi, Guud ahaan haweenka waxaan ku hambalyeynayaa tiirka koowaad ee ay kaga jiraan nolosha Baniaadamka, tiirka koowaad ee uu Baniaadamku ku dhaqan yahayna waa Hooyo, haddii aanay Hooyo jiri lahaynna baniaadamku wuu dabar goi lahaa, adduunyadana qof kasta oo wax taray, ka dayaxa fuulay, ka dawada keenay, ka wadnaha qala iyo qof kasta oo haldoor ah oo ama aqoon leh, ama adduunyada wax kusoo kordhiyey, waxa uu ku yimi awoodda Hooyada. 